
[bookmark: _Hlk65486701]PROIECT
CONSILIUL SUPERIOR AL MAGISTRATURII
SECȚIA PENTRU JUDECĂTORI
[bookmark: numar_hot]HOTĂRÂREA nr. .......
din ...........
pentru modificarea și completarea Regulamentului de ordine interioară al instanţelor judecătoreşti, aprobat prin Hotărârea Secției pentru judecători a Consiliului Superior al Magistraturii nr. 3243/2022
În temeiul dispozițiilor art. 133 alin. (5) şi (7) din Constituția României, republicată, şi ale art. 23 alin. (1) din Legea nr. 305/2022 privind Consiliul Superior al Magistraturii, 
având în vedere dispozițiile art. 152 alin. (2) din Legea nr. 304/2022 privind organizarea judiciară, cu modificările ulterioare, cu ................... voturilor membrilor prezenți,
SECȚIA PENTRU JUDECĂTORI A
CONSILIULUI SUPERIOR AL MAGISTRATURII
HOTĂRĂŞTE
[bookmark: 5964432]	Art. I - Regulamentul de ordine interioară al instanţelor judecătoreşti, aprobat prin Hotărârea Secției pentru judecători a Consiliului Superior al Magistraturii nr. 3243/2022, publicată în Monitorul Oficial al României, Partea I, nr. 1254 și 1254 bis din 27 decembrie 2022, cu modificările și completările ulterioare, se modifică și se completează după cum urmează:
	
	1. După articolul 11 se introduce un nou articol, articolul 111, cu următorul cuprins:
„Art. 111 – (1) În îndeplinirea atribuţiilor manageriale prevăzute la art. 7 – 11, conducătorii instanţelor utilizează instrumentele manageriale digitale puse la dispoziţie de Consiliul Superior al Magistraturii prin aplicaţia informatică Optimapp, cu sprijinul specialiştilor IT din cadrul instanţelor judecătoreşti şi cu suportul tehnic de specialitate al Serviciului informatică şi statistică judiciară din cadrul Consiliului Superior al Magistraturii.
	(2) Ori de câte ori consideră necesar, conducătorii instanţelor prevăzuţi la art. 7 - 11 transmit către Serviciul informatică şi statistică judiciară din cadrul Consiliului Superior al Magistraturii propuneri de îmbunătăţire a aplicaţiei informatice Optimapp.”

2.  După articolul 49 de introduce un nou articol, articolul 491, cu următorul cuprins:
„Art. 491 – (1) În îndeplinirea atribuţiilor prevăzute la art. 47 – 49, prim-grefierii, grefierii-şefi și grefierii șefi secție utilizează instrumentele manageriale digitale puse la dispoziţie de Consiliul Superior al Magistraturii prin aplicaţia informatică Optimapp, cu sprijinul specialiştilor IT din cadrul instanţelor judecătoreşti şi cu suportul tehnic de specialitate al Serviciului informatică şi statistică judiciară din cadrul Consiliului Superior al Magistraturii.
	(2) Ori de câte ori consideră necesar, prim-grefierii, grefierii-şefi și grefierii șefi secție transmit preşedintelui instanţei propuneri de îmbunătăţire a aplicaţiei informatice Optimapp.”

	3.  După articolul 79 se introduce un nou articol, articolul 791, cu următorul cuprins:
	„Art. 791 – (1) Personalul din cadrul compartimentului economico-financiar și administrativ şi al biroului de informare și relații publice utilizează, în exercitarea atribuţiilor de serviciu, funcţionalităţile specifice existente în aplicaţia informatică Optimapp, cu sprijinul specialiştilor IT din cadrul instanţelor judecătoreşti şi cu suportul tehnic de specialitate al Serviciului informatică şi statistică judiciară din cadrul Consiliului Superior al Magistraturii.
	(2) Ori de câte ori consideră necesar, managerul economic și conducătorii compartimentelor din cadrul compartimentului economico-financiar și administrativ, precum și conducătorul biroului de informare și relații publice transmit preşedintelui instanţei propuneri de îmbunătăţire a aplicaţiei informatice Optimapp.” 

	4. La articolul 83, alineatul (1) se modifică și va avea următorul cuprins:
	„Art. 83 – (1) Înregistrările în registrele și condicile existente la fiecare instanță se țin în sistem informatizat. Acestea se pot păstra și pe suport hârtie, în măsura în care aplicaţiile informatice existente (ECRIS, Optimapp etc.) nu asigură toate funcţionalităţile necesare pentru evidenţa completă a activităţilor. În măsura în care nu este posibilă, din motive obiective, utilizarea aplicaţiilor informatice pentru derularea activităţilor judiciare şi/sau administrative, se vor utiliza alte metode de înregistrare, urmând ca înregistrările digitale să fie actualizate ulterior, în timp util, cu sprjinul specialiştilor IT.”

	5. După articolul 94 se introduce un nou articol, articolul 941, cu următorul cuprins: 
„Art. 941 - (1) Cererile adresate instanței, precum și înscrisurile însoțitoare, transmise prin poșta electronică, se trimit exclusiv în format PDF, prin atașare directă la mesajul e-mail.
(2) Nu se acceptă transmiterea atașamentelor în alte formate, precum nici linkuri către platforme de stocare și partajare a fișierelor, cu excepția situației în care instanța solicită expres acest lucru.
(3) În cazul în care un e-mail adresat instanței conține atașamente în alt format decât PDF sau include linkuri către platforme externe, acesta nu va fi prelucrat de compartimentele de specialitate, iar atașamentele nu vor fi listate sau depuse la dosar.
(4) Expeditorul va fi notificat cu privire la neconformitatea mesajului transmis și la necesitatea retransmiterii documentelor în formatul acceptat.” 

Art. II - Prezenta hotărâre se publică în Monitorul Oficial al României, Partea I.
Dată în Bucureşti, la data de ..............
[bookmark: presedinte]
Preşedintele Consiliului Superior al Magistraturii,
Judecător Elena COSTACHE

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

